
Parlamentul României   
Camera Deputaţilor 
COMISIA PENTRU ADMINISTRAŢIE PUBLICĂ ŞI 
AMENAJAREA TERITORIULUI
	
Bucureşti
	 
15.06.2021

	Nr.
	  4c-7/267



		
		Către,

		BIROUL PERMANENT AL 	CAMEREI DEPUTAȚILOR


	Vă înaintăm, alăturat, raportul asupra proiectului de Lege pentru modificarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C., transmis Comisiei pentru administraţie publică şi amenajarea teritoriului pentru dezbatere în fond, în procedură de urgență, cu adresa nr. PLx 244/2021 din 7 iunie 2021.





VICEPREŞEDINTE,

Angelica  FĂDOR

Parlamentul României
Camera Deputaţilor

COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI


Bucureşti, 15 iunie 2021
                                                                  Nr. 4c-7/267
PL x. 244/2021


R A P O R T  
asupra proiectului de Lege pentru modificarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C


	În conformitate cu prevederile art. 94 și 115 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului a fost sesizată cu dezbatere pe fond, în procedură de urgență, cu proiectul de Lege pentru modificarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C, trimis cu adresa nr. Plx.244 din 7 iunie 2021 și înregistrat cu nr. 4c-7/267  din 7 iunie 2021.
Camera Deputaţilor este prima Cameră sesizată potrivit prevederilor art.75 alin.(1) și (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările și completările ulterioare.
La întocmirea prezentului raport Comisia pentru administrație publică și amenajarea teritoriului a avut în vedere avizul favorabil, cu observații și propuneri, al Consiliului Legislativ (nr.376/27.05.2021).
	Proiectul de lege are ca obiect de reglementare modificarea Ordonanţei Guvernului nr.63/2001, în sensul eliminării inspectoratelor regionale în construcţii din structura organizatorică a I.S.C., atribuţiile aferente acestora fiind preluate şi exercitate de către structurile organizatorice din cadrul inspectoratelor judeţene, respectiv în cadrul Inspectoratului în Construcţii al Municipiului Bucureşti.
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei pentru administrație publică și amenajarea teritoriului au examinat proiectul de lege mai sus menționat în ședința din data de  15 iunie 2021.
La lucrările Comisiei au fost prezenţi deputați conform listei de prezență.
În conformitate cu prevederile art.55 și 56 din Regulamentul Camerei Deputaţilor, republicat, cu modificările si completările ulterioare, la lucrările Comisiei  a participat în calitate de invitati, domnul Claudiu Răcuci – Secretar de stat în cadrul Ministerului Dezvoltării, Lucrărilor Publice și Administrației și domnul Ionuț Cotargea – inspector general adjunct în cadrul Inspectoratului de Stat în Construcții - I.S.C.
În urma examinării proiectului de lege şi a opiniilor exprimate membrii Comisiei pentru administrație publică și amenajarea teritoriului, au hotărât cu majoritate de voturi (2 abțineri), să propună Plenului Camerei Deputaţilor adoptarea proiectului de Lege pentru modificarea Ordonanţei Guvernului nr.63/2001 privind înfiinţarea Inspectoratului de Stat în Construcţii - I.S.C., în forma propusă de inițiator.

În raport de obiectul şi conţinutul său,  proiectul de lege face parte din categoria legilor organice.



	VICEPREȘEDINTE,
	SECRETAR,

	Angelica  FĂDOR
	Radu Marcel TUHUȚ







































Întocmit
Sef serviciu , Nicoleta Toma
Consilier parlamentar, Beatrice Meianu

